
Tisztelt Képviselő-testület!

Az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvény (továbbiakban Törvény.) módosította a Magyarország helyi önkormányzatairól szóló 2011. évi CLXXXIX. törvény 33.§-át, amelyre tekintettel szükségessé vált Harc Község  Önkormányzata Szervezeti és Működési szabályzatáról szóló 8/2024 (XI.29.) önkormányzati rendelet módosítása is. 
Abban az esetben ugyanis, ha az európai uniós költségvetési források felhasználásának ellenőrzéséről szóló törvény szerinti vagyonnyilatkozati feladatkörével összefüggésben eljáró Integritás Hatóság a képviselő vagyonnyilatkozat-tételi kötelezettségével összefüggésben – a képviselő méltatlanságát meg nem alapozó – kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tárt fel, rendelkezni szükséges vagyoni szankcióról, illetve annak mértékéről.
A Törvénnyel megállapított 33. § (2) bekezdése alapján a képviselő-testület szervezeti és működési szabályzatában legkésőbb 2026. október 31. napjáig rendelkezik a 33. § (2) bekezdése szerinti vagyoni szankcióról.

A fentiekre tekintettel az alábbi rendelet-tervezet elfogadását javaslom.

Harc Község Önkormányzata
Szervezeti és Működési Szabályzatáról szóló
8/2024. (XI.29.) rendelet módosításáról

Harc, 2026. szeptember 21.
									Tóth Gábor sk.
									polgármester

ÁLTALÁNOS INDOKOLÁS 
Harc Község Önkormányzata Szervezeti és Működési Szabályzatáról szóló
8/2024. (XI.29.) rendelet módosításáról szóló…/2026 (X.1.) rendelet-tervezethez


A jogalkotásról szóló 2010. évi CXXX. törvény 18. §-ában foglaltak szerint eljárva a rendelet-tervezetet az alábbiak szerint indokolom: 

A rendelet meghozatalára Magyarország Alaptörvényének 32. cikke (1) bekezdés a), d) pontjában biztosított jogkörében eljárva, Magyarország helyi önkormányzatairól szóló 2011. évi CLXXXIX. törvény 53.§ (1) bekezdésében foglalt felhatalmazás alapján a kerül sor.
A rendelet-tervezet összhangban van az európai uniós jogból eredő kötelezettségekkel.


HATÁSVIZSGÁLAT
Harc Község Önkormányzata Szervezeti és Működési Szabályzatáról szóló
8/2024. (XI.29.) rendelet módosításáról szóló…/2026 (X.1.) rendelet-tervezethez

Társadalmi, gazdasági, költségvetési hatása: nem releváns
Környezeti és egészségügyi következmények: nem releváns
Adminisztratív terheket befolyásoló hatása: nincs
A jogszabály megalkotásának szükségessége: Magyarország helyi önkormányzatairól szóló 2011. évi CLXXXIX. törvény 146/P. §-ra tekintettel.
A jogalkotás elmaradásának következményei: egyéb felügyeleti eszközök alkalmazása a Tolna Vármegyei Kormányhivatal részéről.
A jogszabály alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

Harc, 2026. szeptember 21.

							dr. Herczig Hajnalka
								jegyző 

